kalixlouiis/myanmar-wikipedia-corpus huggingface dataset:
ဇူတိုးပီးယား () သည် ၂၀၁၆ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
ဤဇာတ်လမ်းမှာ မတူညီသော သဘာဝများရှိသည့် ယုန်တစ်ကောင်နှင့် မြေခွေးတို့အကြောင်း အဓိကထား ရိုက်ကူးထားသည်။
အကျဉ်းချုပ် သတ္တဝါများ နေထိုင်ရာ ကမ္ဘာကြီးတွင် ဘန်နီဘောရိုးဟူသော ရွာလေးမှ ဂျူဒီဟော့ဟူသော ယုန်မလေးသည် ရဲတစ်ယောက်ဖြစ်ရန် ငယ်စဉ်ကပင် အိပ်မက် မက်ခဲ့သည်။
အတိုက်အခိုက်များအကြားမှ ဇူတိုးပီးယားမြို့တော်ရှိ ZPD တွင် ရဲတစ်ယောက်ဖြစ်လာခဲ့သော်လည်း ရဲချုပ်ဘိုဂိုမှ လမ်းပါကင် တာဝန်ကျရဲတစ်ယောက်အဖြစ်သာ တာဝန်ပေးခဲ့သည်။
ပထမဆုံး တာဝန်ထမ်းဆောင်သည့်နေ့တွင် လိမ်ညာတတ်သည့် မြေခွေး နစ် ၏လိမ်လည်ခြင်းကို ခံခဲ့ရသည်။
နောက်နေ့တွင် သူ၏ပါကင်တာဝန်များကို ထားခဲ့ပြီး နှင်းပွသီးများခိုးသွားသော မြွေပါကို ဖမ်းဆီးခဲ့သည်။
ထို့အတွက် ရဲချုပ်ဘိုဂို၏ ကြိမ်းမောင်းခြင်းကို ခံခဲ့ရသည်။
ထိုစဉ် နို့တိုက်သတ္တဝါ ၁၄ ကောင် ပျောက်ဆုံးသောအမှုတွင် ပါဝင်သော ခင်ပွန်းပျောက်ဆုံး၍ လာရောက်တိုင်တန်းသည့် မစ္စ အော်တန်တိုမှာ ရုံးခန်းသို့ ဇွတ်ဝင်လာပြီး ထပ်မံရှာဖွေပေးရန် တောင်းဆိုသဖြင့် ဂျူဒီမှ အာမခံလိုက်သည်။
ဒုတိယမြို့တော်ဝန်မှာလည်း ရောက်ရှိလာသဖြင့် ဂျူဒီအား ဒေါသထွက်နေသော ရဲချုပ်မှာ ဂျူဒီအား အချိန် ၄၈ နာရီပေးပြီး အမှုလိုက်ခိုင်းသည်။
အမှုမလိုက်နိုင်လျှင် အလုပ်ထွက်ရန် ပြောခဲ့သည်။
အမှုလိုက်ရန်စုံစမ်းရင်း နစ်ကို အခွန်ရှောင်မှုဖြင့် အကြပ်ကိုင်ကာ သူ၏အမှုတွင် ကူညီစေခဲ့သည်။
နောက်တွင် နစ်မှာ ဂျူဒီကိုစိတ်ရင်းဖြင့် ကူညီလာပြီး သူ၏နောက်ကြောင်းများကိုလည်း ပြောပြခဲ့သည်။
ဒုတိယမြို့တော်ဝန်မှ သူတို့ကို မြို့တော်လမ်းကြောင်း စီစီတီဗွီများကိုကြည့်ခွင့်ပေးခဲ့ရာမှ နေရာတစ်ခုကို ခြေရာခံမိခဲ့သည်။
ထိုနေရာသို့ခိုးဝင်ပြီးနောက် စိတ်ရိုင်းဝင်နေသော နို့တိုက်သတ္တဝါ ၁၄ ကောင်နှင့် နောက်ဆုံးလွတ်သွားသော ၁ ကောင်ကိုပါ တွေ့ခဲ့သည်။
ထိုစဉ် မြို့တော်ဝန်လိုင်းယွန်းဟတ် ရောက်ရှိလာ၍ သူတို့နှစ်ဦးမှာ ဗွီဒီယိုခိုးရိုက်ထားလိုက်သည်။
နောက်ဆုံးတွင် ရဲများဖြင့် မြို့တော်ဝန်ကို ဖမ်းဆီးလိုက်ကြသည်။
ဒုတိယမြို့တော်ဝန် ဘယ်ဝဲသာမှာ မြို့တော်ဝန် ဖြစ်လာသည်။
နစ်မှာဂျူဒီနှင့် ZPD တွင် သူနှင့်အတူတူ တာဝန်ထမ်းဆောင်ရန် ဖြစ်လာသည်။
သို့သော် သတင်းစာရှင်းလင်းပွဲတွင် ဂျူဒီမှာ သားရဲများသည် စိတ်ရိုင်းဝင်လာနိုင်ကြောင်း ပြောကြားခဲ့၍ နစ်မှာ သူ့ကိုစွန့်ခွာသွားသည်။
မြို့တော်တွင်လည်း သားရဲများနှင့် သတ္တဝါငယ်များအကြား ကြောက်စိတ်ဝင်လာကြသည်။
ဂျူဒီမှာလည်း ရဲအဖြစ်မှ ထွက်ခဲ့သည်။
ဘန်နီဘောရိုးတွင် သူ၏စိုက်ခင်း၌ နှင်းပွသီးများအကြောင်း စဉ်းစားမိကာ နစ်ဆီပြန်သွားပြီး နှင်းပွသီးများ ခိုးသွားသောမြွေပါကို ရှာဖွေကြသည်။
ထိုမှတစ်ဆင့် ရထားတွဲတစ်ခုပေါ်ရှိ ဓာတ်ခွဲခန်းတစ်ခုတွင် ထိုအသီးများဖြင့် ပစ်ကာ သားရဲများကို စိတ်ရိုင်းဝင်သွားစေကြောင်းကို သိရှိခဲ့ရသည်။
ထိုရထားတွဲကို မောင်းပြေးရင်း ရထားမှောက်ကာ နှင်းပွသီးများပါသော သေတ္တာဖြင့် ထွက်ပြေးရင်း သဘာဝသမိုင်းပြတိုက်သို့ ရောက်ရှိသွားသည်။
ထို့နောက် ဘယ်ဝဲသာ ရောက်ရှိလာပြီး သူတို့ကိုလိုက်ဖမ်း၍ ပြေးရာ သေတ္တာကို ဘယ်ဝဲသာရသွားသည်။
ဘယ်ဝဲသာမှ နစ်အား နှင်းပွသီးသေနတ်ဖြင့် ပစ်လိုက်သော်လည်း သေနတ်ထဲတွင် ဘလူးဘယ်ရီသီးများ ဖြစ်နေသည်။
ထို့နောက် ရဲချုပ်နှင့်တကွ ရဲများရောက်လာပြီး အဓိကတရားခံ မေဝဲသာကို ဖမ်းဆီးလိုက်သည်။
ယခင်မြို့တော်ဝန် လိုင်းယွန်းဟတ်မှာ ဘယ်ဝဲသာ၏ အကြံများကိုပယ်ချပြီး သားရဲများကို ဖမ်းဆီးခဲ့သည်။
ဂျူဒီမှာ ZPD သို့ ပြန်လည်ဝင်ရောက်လာပြီး နစ်မှာလည်း ZPD ၏ ပထမဆုံး မြေခွေးရဲအရာရှိ ဖြစ်လာသည်။
ကိုးကား ပြင်ပလင့်ခ် Category:၂၀၁၆ ရုပ်ရှင်ဇာတ်ကားများ Category:အမေရိကန် ရုပ်ရှင်ဇာတ်ကားများ Category:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ။
ကိုကိုး () သည် ၂၀၁၇ ခုနှစ်က ထုတ်လုပ်သော အမေရိကန် အန်နီမေးရှင်းဇာတ်လမ်း ဖြစ်သည်။
ဤဇာတ်လမ်းမှာ မက္ကဆီကန်များ၏ ရိုးရာယုံကြည်မှုကို အခြေခံထားပြီး အသက် ၁၂ နှစ်အရွယ် ကောင်လေး မီဂေးလ်ရီဗဲရားမှာ တမလွန်ကမ္ဘာသို့ မတော်တဆရောက်ရှိသွားပြီး သူ၏မိသားစုနှင့် တွေ့ဆုံပုံကို ရိုက်ကူးထားသည်။
မက္ကဆီကိုအယူအဆအရ သေသွားသောသူများ၏ ဓာတ်ပုံများကို ကျန်ရစ်သူများက သတိတရထားရှိလျှင် ထိုသူများသည် ပွဲတော်ညတွင်လူ့ကမ္ဘာသို့ လာရောက်လည်ပတ်တတ်ကြသည်။
မိဘမေတ္တာနှင့် မိသားစုစိတ်ဓာတ်များကို ပေါ်လွင်အောင် ချပြနိုင်သော ဇာတ်လမ်းကောင်းတစ်ပုဒ် ဖြစ်သည်။
အကျဉ်းချုပ် မက္ကဆီကိုနိုင်ငံရှိ စန်တာဆယ်ဆီလီယာတွင် အီမဲဒါ ရီဗဲရားဟူသော အမျိုးသမီးရှိသည်။
သူ၏ခင်ပွန်းမှာ ဂီတပညာရှင်ဖြစ်သည်။
သူတို့တွင် ကိုကိုးဟုခေါ်သော သမီးလေးရှိသည်။
ထိုသမီးလေး ၃ နှစ်အရွယ်တွင် သူ၏ခင်ပွန်းမှာ သူတို့ကိုပစ်ကာ ဂီတလောကသို့သာ ထွက်သွားသည်။
ထိုအချိန်မှစ၍ အီမဲဒါမှာ ဂီတကို မုန်းတီးသွားပြီး အလုပ်ကို ကြိုးစားခဲ့သည်။
ဖိနပ်လုပ်ငန်းကို မိသားစုလုပ်ငန်းအဖြစ် လုပ်ကိုင်ကာ သားစဉ်မြေးဆက် လုပ်ခဲ့ကြသည်။
နှစ်ပေါင်းများစွာအကြာတွင် အီမဲဒါမရှိတော့ဘဲ ကိုကိုးမှာ အသက်တော်တော်ကြီးလာခဲ့သည်။
ထိုအိမ်တွင် ကိုကိုး၏သမီးမှ ဦးဆောင်နေသည်။
သူမှာ သူ၏အဖွားအတိုင်း ဂီတကို မုန်းတီးပြီး ပြင်းထန်စွာ တားဆီးခဲ့သည်။
အီမဲဒါ၏တီ ဖြစ်သော မီဂေးလ်မှာ ဂီတကို ဝါသနာပါလာသည်။
တစ်နေ့တွင် ကွယ်လွန်သူတို့ ဓာတ်ပုံခန်းမှ အီမဲဒါ၏ဓာတ်ပုံကို တိုက်မိ၍ ကျကွဲရာမှဓာတ်ပုံမှာ တစ်ခြမ်းခေါက်ထားခြင်း ဖြစ်နေသည်။
ထိုမှသာ ထိုဓာတ်ပုံမှာ အီမဲဒါ၊ ကိုကိုးနှင့် သူ့ခင်ပွန်းတို့ ရိုက်ထားသောပုံဖြစ်မှန်း သိရသည်။
သူ၏ခင်ပွန်းနေရာတွင် ခေါင်းပိုင်းမှာ ပြဲနေသော်လည်း လက်ထဲတွင် ဂစ်တာတစ်လက် ကိုင်ထားသည်။
ထိုဂစ်တာကို မြင်သွားသော မီဂေးလ်မှာ သူအရမ်းအားကျသည့် ဂီတသူရဲကောင်း အနက်စတိုဒယ်လာခရု၏ ဂစ်တာ ဖြစ်နေလေသည်။
ထိုအခါမှ မီဂေးလ်မှာ သူ၏ဘီသည် အနက်စတိုဒယ်လာခရုမှန်းသိကာ ဝမ်းသာအားရဖြင့် သူ၏အဖွားဖြစ်သော အယ်လီနာကို သွားပြောရာ သူ၏အဖွားမှာ ဂီတနှင့်ပတ်သက်မည်စိုး၍ အပြင်းအထန် ကြိမ်းမောင်းခဲ့ပြီး သူ၏ဂစ်တာကို ရိုက်ခွဲခဲ့သည်။
မီဂေးလ်မှာ ထွက်ပြေးလာခဲ့ပြီး ဈေးထဲတွင် စွမ်းရည်ပြိုင်ပွဲဝင်ပြိုင်ရန် ဂီတာလိုအပ်လာရာ သူ၏ဘီဖြစ်သော အနက်စတို၏ ဂူဗိမ္မာန်အတွင်း ခိုးဝင်ကာ ဂီတာကို ခိုးယူခဲ့သည်။
သေသူ၏ပစ္စည်းကို ခိုးယူခဲ့ခြင်းဖြစ်၍ တမလွန်ကမ္ဘာသို့ သူ့ကိုခင်နေသောခွေးလေး ဒန်တီနှင့်အတူ ရောက်သွားသည်။
ထိုမှ သူ၏ဆွေမျိုးများနှင့် တွေ့သွားသည်။
သူ၏ဘီ အီမဲဒါ၏ဓာတ်ပုံမှာ ကျကွဲသွား၍ အီမဲဒါမှာလာ၍မရတော့ချေ။
ထို့ကြောင့် မီဂေးလ်ကို လူသားကမ္ဘာသို့ပြန်ပို့ရန် ဆွေမျိုးတစ်ဦး၏ ကောင်းချီပေးရန် လိုအပ်သည်။
အီမဲဒါမှ ဂီတကိုမုန်းတီးရန် ပြောဆိုပြီး ကောင်းချီးပေးခဲ့သော်လည်း မီဂေးလ်မှာ ဂီတာကိုပြန်ခိုးခဲ့၍ တမလွန်ကမ္ဘာသို့ ပြန်ရောက်သွားသည်။
ထို့နောက်ဂီတသမား သူ၏ဘီအနက်စတိုဆီမှ ကောင်းချီးလက်ခံရန် ထွက်ပြေးခဲ့သည်။
တမလွန်ကမ္ဘာတွင် ဟက်တာဆိုသူနှင့် တွေ့ခဲ့သည်။
ဟက်တာမှာ လူ့လောကတွင် သူ့ကိုသတိရသူမရှိ၍ ထာဝရပျောက်ကွယ်ရတော့မည့်သူ ဖြစ်သည်။
သူ၏ဓာတ်ပုံကို လူ့လောကသို့ ပြန်ယူသွားပြီး ထောင်ထားပေးရန် သဘောတူပြီး အနက်စတိုကို ကူ၍ ရှာပေးခဲ့သည်။
အနက်စတိုမှာ နာမည်ကျော်ဖြစ်၍ သူနှင့်တွေ့ဆုံရန် မလွယ်ကူပေ။
နောက်ဆုံးတွင် ဖျော်ဖြေပွဲလုပ်နေသော အနက်စတိုနှင့် တွေ့ခဲ့သည်။
ထိုမှတစ်ဆင့် အနက်စတိုနှင့် ဟက်တာတို့အကြောင်းကို သိခဲ့ရသည်။
သူတို့ ၂ ဦးမှာ လူ့ဘဝက လုပ်ဖော်ကိုင်ဖက်များ ဖြစ်သည်။
အောင်မြင်လုဆဲအချိန်တွင် ဟက်တာမှာ သူ့မိသားစုကို သတိရ၍ပြန်ရန် ဆုံးဖြတ်ခဲ့ရာ အနက်စတိုမှ အဆိပ်ခပ်သတ်ကာ ဟက်တာ၏သီချင်းများကို ခိုး၍အောင်မြင်ခဲ့သည်။
ဟက်တာနှင့် ထိုအကြောင်းများ သိသွားသော မီဂေးလ်တို့ကို တွင်းနက်ကြီးထဲ ပို့ခဲ့သည်။
ဟက်တာ၏ဓာတ်ပုံကိုမူ ယူထားခဲ့သည်။
ထိုအထဲတွင်ကျမှ မီဂေးလ်က သူ၏ဘီမှာ အနက်စတိုမဟုတ်ဘဲ ဟက်တာဖြစ်ကြောင်း သိခဲ့ရသည်။
သူတို့ကို အီမဲဒါတို့မှ ကယ်တင်ခဲ့သည်။
ထိုအခါမှ အီမဲဒါမှာ ဟက်တာကို စိတ်ဆိုးပြေကာ အနက်စတိုထံမှ ဟက်တာ၏ ဓာတ်ပုံကို သွားယူရန်လာခဲ့ကြသည်။
အနက်စတိုထံအရောက်တွင် ဓာတ်ပုံယူရင်း ရုန်းရင်းဆန်ခတ် ဖြစ်ကြသည်။
အနက်စတိုမှ ဟက်တာ၏ဓာတ်ပုံ ပြန်ယူမသွားနိုင်ရန် မီဂေးလ်ကို အမြင့်ပေါ်မှ ပစ်ချခဲ့သည်။
သို့သော်မီဂေးလ်ကို ကယ်တင်နိုင်ခဲ့သည်။
သို့သော် ဟက်တာ၏ဓာတ်ပုံမှာ လွင့်ထွက်သွားသည်။
ထိုအဖြစ်အပျက်များကို ဖျော်ဖြေပွဲကျင်းပရာ စင်မြင့်ရှိ စခရင် မှတစ်ဆင့် အားလုံးသိသွားကြသည်။
အနက်စတိုမှာလည်း သေဆုံးသွားရသည်။
မနက်နေထွက်လာတော့မည်ဖြစ်၍ ဟက်တာမှာ တမလွန်ဘဝမှ လုံးဝကွယ်ပျောက်တော့မည် ဖြစ်သည်။
ဓာတ်ပုံမရှိတော့၍ ဟက်တာမှာ တမလွန်ကမ္ဘာတွင် ဆက်နေခွင့်မရှိတော့ချေ။
မီဂေးလ်ကို လူ့လောကသို့ ပြန်လွှတ်နိုင်ခဲ့သည်။
မီဂေးလ်မှာ သူ့အိမ်သို့ပြန်လာပြီး သူ၏ဘေးဖြစ်သူ ကိုကိုးအား သူ၏အဖေအကြောင်းများ ပြောပြခဲ့သည်။
ကိုကိုးမှာ အင်မတန်အသက်ကြီးပြီ ဖြစ်သည်။
ဟက်တာမှ ကိုကိုးကို အမြဲဆိုပြနေသော "ငါ့ကိုသတိရပေးပါ" သီချင်းအား ဂီတာဖြင့်တီး၍ဆိုပြရာ ကိုကိုးမှာ ပြန်လည်သတိရပြီး သူ့အဖေ၏အကြောင်းများ ပြောပြကာ မိသားစုဓာတ်ပုံမှ သူသိမ်းထားသော သူ့အဖေပုံအပြဲလေးကို ထုတ်ပေးလေသည်။
ထိုအခါမှ မိသားစုဓာတ်ပုံကို ကွယ်လွန်သူတို့၏ ဓာတ်ပုံခန်းတွင် ထားခဲ့သည်။
နောက်တစ်နှစ် ပွဲတော်အချိန်တွင် ကိုကိုးသည် လူ့လောကတွင် မရှိတော့ချေ။
ဟက်တာမှာလည်း ပန်းတံတားကို ဖြတ်၍ လူ့လောကသို့ လာခွင့်ရခဲ့သည်။
ဟက်တာ၊ အီမဲဒါ၊ ကိုကိုး၊ ဂျူလီယို (ကိုကိုး၏ယောက်ျား)၊ ရိုစီတာ၊ ဗစ်တိုရီးယားဖိလစ်နှင့် အော်စကာတို့မှာ လူ့လောကသို့ ပျော်ရွှင်စွာ လာရောက်လည်ပတ်ကြသည်။
မီဂေးလ်တို့အိမ်မှာလည်း သမိုင်းဝင် တေးရေးဆရာဟက်တာ၏ အိမ်အဖြစ် မှတ်တမ်းဝင်ခဲ့ပြီး အနက်စတိုမှာ မေ့လျော့ခံခဲ့ရသည်။
မီဂေးလ်မှာလည်း သီချင်းဆိုခွင့်ရခဲ့သည်။
ယနေ့အယ်လ် Mansur ၏ရှေးဟောင်းမြို့တော်ကသာအနည်းငယ်အကြွင်းအကျန်ရှိသည်။
ပြင်ပလင့်ခ်များ Al-Mansur's Round City of Baghdad in "archnet" website Baghdad (Madinat al-Salam) in "islamic art" website Category:အီရတ်နိုင်ငံရှိ မြို့များ။
တောင်ကြီး ဖဝါးအောက်၊ လှိုင်းကြီး လှေအောက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောင်တို့သည် မည်မျှပင် မြင့်မားစေကာမူ တောင်တက်သူတို့၏ ဖဝါးအောက် ရောက်ရသည်။
လှိုင်းလုံးတို့ မည်မျှပင် ကြီးမားစေကာမူ လှေ၏အောက်သို့ ရောက်ရသည်။
ထို့အတူ အခက်အခဲ မည်မျှပင် ကြီးမားစေကာမူ ကြိုးစားအားထုတ်မှု၏ အောက်၌ ပပျောက်သွားသည်။
အခြားဆိုလိုရင်းတစ်ခုမှာ ဂုဏ်ရှိန်မည်မျှ ကြီးမားသည့် အမျိုးသမီးဖြစ်စေကာမူ လင်ယောက်ျား၏ ဦးဆောင်မှုကို ခံယူရသည်။
မူလရင်းမြစ် "လှိုင်းကြီး လှေအောက်၊ တောင်ကြီး ဖဝါးအောက် ဆိုစကားကဲ့သို့ အခက်အခဲ ဟူသမျှတို့ကား ပညာရှင်တို့၏ ရှေ့မှောက်သို့ ရောက်လျှင် ပျောက်ပြယ်ကုန်ကြရစမြဲတည်း။
" [၁၃၃၄] ရှေ့သို့၊ ၁၂၁၊ ၁။
"စကားလုံးများလိုက်တာ ကြားချပ်စရာမရှိ။
စကားလုံး စေ့ပါပေ၏။
သို့သော်လည်း တောင်ကြီး ဖဝါးအောက် နင်းလိုက်ရင် ပျောက်ကရောပေါ့။
ကြောက်စရာမရှိ။
" [၁၃၁၇] ဘိုးတင့်။
"စကြာမင့်းသမီး၊ ဖြစ်တပြီးလည်း၊ တောင်ကြီးဖဝါးအောက်၊ လင့်နောက်လိုက်ရ၊" [၁၂၆၆] မဃ * ၃၀၃။
"တောင်ကြီး ဖဝါးအောက်၊ လှိုင်းကြီး လှေအောက်တဲ့။
အလှဂုဏ်မောက်နေတဲ့ ငါးသိုင်းမယ်လေးဟာလည်း တစ်နေ့ကျရင် ကျွန်တော် ငါးနောက် သွားအောက် ရောက်ရစေမပေါ့။
" [၁၃၁၂] ကိုတံငါ။
ဆိုရိုးအသုံး တောင်ကြီး ဖဝါးအောက် ဟူ၍ မြန်မာဆိုရိုးစကားလည်းရှိသည်။
တောင်မင်း မြောက်မင်း မကယ်နိုင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ပြဿနာကိုယ်စီ ကြုံကြသောအခါ တောင်ဘက်အရပ်၌ စိုးစံသောမင်းနှင့် မြောက်ဘက်အရပ်၌ စိုးစံသောမင်းတို့ အချင်းချင်း မကယ်နိုင်သကဲ့သို့ ကိုယ့်အခက်အခဲနှင့်ကိုယ် ဖြစ်နေသောအခါတွင် တစ်ယောက်ကိုတစ်ယောက် မကူညီနိုင်သော အခြေအနေမျိုးဖြစ်သည်။
မူလရင်းမြစ် "တောင်မင်း မြောက်မင်း မကယ်နိုင်သော ဘဝတွင် မျက်ရည်စ ကလေးတွေနှင့်..." [၁၃၀၃] မြဝင်း။
အမှန်တော့ ကျွန်တော်လည်း သူတို့ကို မကယ်နိုင်ပါ။
တောင်မင်း မြောက်မင်း မကယ်နိုင်သလို တောင်ငမွဲကို မြောက်ငမွဲ မကယ်နိုင်။
" [၁၃၃၄] မိုးဝေ၊ ၅၇။
တောင်လဲရာ မြက်ပြတ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောင်ပြိုလဲရာတွင် တောင်နှင့် မကင်းသော မြက်ပင်များစွာ ပျက်စီးရသကဲ့သို့ မှီခိုအားထားရာ ပျက်စီးသောအခါ မှီခိုသူတို့ပါ ဒုက္ခရောက်ရသည်။
အခြားဆိုလိုရင်းတစ်ခုမှာ တောင်လဲပြိုရာတွင် တောင်၏ဝန်းကျင်ရှိ မြက်ပင်များ ပျက်စီးရသကဲ့သို့ အင်အားကြီးမားသော အခါတစ်ခု ပျက်စီးသောအခါ ပတ်ဝန်းကျင်မှ အင်အားနည်းသော အရာများပါ ပျက်စီးရသည်။
မူလရင်းမြစ် "ငါတို့ မင်းဧကရာဇ်နှစ်ပါး အမျက်ရှိ၍ ရန်စစ်ကြီးစွာ ဖြစ်သောကာလ ခပ်သိမ်းသော ရဲမက်ဗိုလ်ပါအပေါင်းတို့သည် တောင်လဲရာ မြက်ပြတ်ဘိသကဲ့သို့ ကြီးစွာသော ဘေးဘယသို့ ရောက်ကြလိမ့်မည် ဖြစ်သည်။
၄၁၅။
"တောင်လဲရာ မြက်ပြတ်ဆိုသလို မောင်တို့ သမီးယောက်ဖအချင်းချင်း အတွင်းမီး လောင်ကြသည့်အရေးနှင့် ဆင်းရဲသား ကျွန်တော်မျိုးလေးများကို ဘေးမထိပါစေနှင့်။
Big Hero 6မှာ ၂၀၁၄ ခုနှစ်က ထုတ်လုပ်သော အမေရိကန် အန်နီမေးရှင်းဇာတ်လမ်း ဖြစ်သည်။
ဤဇာတ်လမ်းမှာ မာဗယ်ရုပ်ပြဖြစ်သော Big Hero 6 ကို အခြေခံရိုက်ထားခြင်းဖြစ်သည်။
ဟာမာဒါဆိုသော သိပ္ပံပညာကို စိတ်ဝင်စားသော လူငယ်လေးမှ စူပါဟီးရိုးအဖွဲ့ထူထောင်ခြင်းအကြောင်း ရိုက်ထားသည်။
အကျဉ်းချုပ် အသက် ၁၄ နှစ်ရှိသော လူငယ်လေးဟီရိုမှာ စက်ရုပ်များ တီထွင်ခြင်းနှင့် စက်ရုပ်တိုက်ပွဲများတွင် ထူးချွန်လှသည်။
သူ၏အစ်ကို တာဒါရှိမှာ နည်းပညာတက္ကသိုလ်ရှိ ဓာတ်ခွဲခန်းသို့ ခေါ်ဆောင်သွားသည်။
ထိုနေရာတွင် တာဒါရှိ၏ သူငယ်ချင်းများဖြစ်သော ဂိုဂို၊ ဝါဆာဘီ၊ လီမွန်၊ ဖရတ်တို့နှင့် တွေ့ခဲ့သည်။
စက်ရုပ်ရေးရာ ခေါင်းဆောင် ပါမောက္ခ ရောဘတ်နှင့်လည်း တွေ့ခဲ့ပြီးထိုကျောင်းတွင် တက်ရန် ဆုံးဖြတ်ခဲ့သည်။
ဝင်ခွင့်ရရန် ကျောင်း၏သိပ္ပံပြပွဲတွင် သူ၏ မိုက်ခရိုဘော့များကို ပြသရန် စီစဉ်ခဲ့သည်။
ထိုပွဲတွင် ဟာမာဒါမှာ ခရစ်ကုမ္ပဏီ၏ မိုက်ခရိုဘော့အပေါ် ဝယ်ယူရန်ကမ်းလှမ်းချက်ကို ငြင်းဆိုခဲ့သည်။
ပါမောက္ခရောဘတ်မှလည်းကျောင်းဝင်ခွင့်ကို လက်ခံခဲ့သည်။
ထိုညနေတွင် ကျောင်းဟောခန်းမှာ မီးလောင်သွားပြီး ပါမောက္ခရောဘတ်ကို ကယ်တင်ရန် တာဒါရှိမှာ မီးထဲဝင်ရင်း သေဆုံးသွားသည်။
ဝမ်းနည်းနေသော ဟီရိုသည် တာဒါရှိမှ သူ့ကိုတီထွင်ပေးခဲ့သော ကျန်းမာရေးစက်ရုပ် ဘေးမတ်စ်ကို အမှတ်မထင် ဖွင့်မိခဲ့သည်။
ဟာမာဒါတွင် မိုက်ခရိုဘော့တစ်ခုသာ ကျန်ရှိတော့ပြီး ထိုမိုက်ခရိုဘော့၏ လမ်းညွှန်ချက်အရ ကျန်ရှိနေသော မိုက်ခရိုဘော့များကို ဂိုဒေါင်ထဲတွင် တွေ့ခဲ့သည်။
ထိုနေရာတွင် မိုက်ခရိုဘော့များကို မျက်နှာဖုံးအုပ်ထားသောလူမှ ထိန်းချုပ်ထားပြီး သူတို့ ၂ ဦးကို တိုက်ခိုက်ခဲ့သည်။
ထိုမှလွတ်မြောက်လာလျှင် ဟီရိုမှ ဘေးမတ်ကို အကာအကွယ်များနှင့် ကရာတေးအကွက်များ ရေးဆွဲပေးခဲ့ပြီး မျက်နှာဖုံးနှင့်လူကို သွားရောက်ချခဲ့သည်။
သို့သော်အရေးမလှခဲ့။
သူ့အစ်ကို ရေးဆွဲခဲ့သော ပရိုဂရမ်အရ ဘေးမတ်မှ သူ့အစ်ကို၏သူငယ်ချင်းများကို ဆက်သွယ်ခဲ့သည်။
ထိုမှတစ်ဆင့် ထိုမျက်နှာဖုံးနှင့်လူမှာ မိုက်ခရိုဘော့ကို ရောင်းရန် ငြင်းဆိုခံရသည့် ခရစ်ကုမ္ပဏီမှ မစ္စတာခရစ် ဖြစ်နိုင်သည်ဟု သံသယဝင်ခဲ့သည်။
ဟာမာဒါမှာ ဘေးမတ်၏ ကျန်းမာရေးပရိုဂရမ်ကိုဖယ်ပြီး တိုက်ခိုက်ရေးပရိုဂရမ် ထည့်ချင်သော်လည်း မရချေ။
မျက်နှာဖုံးနှင့်လူကို တိုက်ခိုက်ရန်အတွက် အဖွဲ့ဖွဲ့စည်းခဲ့သည်။
သူရဲကောင်းဗိမာန် (နေပြည်တော်) သည် မြန်မာနိုင်ငံတော်အတွက် မိမိတို့၏ အသက်ကိုပင် စွန့်လွှတ်စွန့်စားစွာ ပေးဆပ်ခဲ့ကြသည့် အမွန်မြတ်ဆုံး တုနှိုင်းဖွယ်ရာမရှိသော ဂုဏ်ဒြပ်များကို ပိုင်ဆိုင်ကြသည့် သူရဲကောင်းတစ်ဦးစီကို မော်ကွန်းတင် ကမ္ပည်းရေးထိုးထားရှိသည့် အထိမ်းအမှတ်ဗိမာန်တစ်ခု ဖြစ်သည်။
သူရဲကောင်းဗိမာန် (နေပြည်တော်) ကို နေပြည်တော် ပြည်ထောင်စုနယ်မြေ၊ ဇေယျာသီရိမြို့နယ်ရှိ တောင်ကုန်းပေါ်၌ စကျင်ကျောက်များဖြင့် တည်ဆောက်ထားပြီး ၂ဝ၁၇ ခုနှစ် မတ်၂၇ ရက်တွင် စတင်ဖွင့်လှစ်ခဲ့သည်။
သူရဲကောင်းဗိမာန် (နေပြည်တော်)ကို နိုင်ငံတော်၏လွတ်လပ်ရေးနှင့် အချုပ်အခြာအာဏာ တည်တံ့ ခိုင်မြဲရေးအတွက် အသက်ကို စွန့်လွှတ်ခဲ့ရသည့် မြန်မာ့သူရဲကောင်းများကို ဂုဏ်ပြုရန်၊ အချုပ်အခြာ အာဏာနှင့် လွတ်လပ်စွာအုပ်ချုပ်ခွင့်ရရှိပြီးသည့်နောက် အသိအမှတ်ပြုဖွယ်ရာ ရဲစွမ်းသတ္တိရှိစွာ ကြိုးစားအားထုတ်မှုများ ပြုလုပ်ရာတွင် အသက်ကိုစွန့်လွှတ်ခဲ့သည့် သူရဲကောင်းများကို ဂုဏ်ပြုရန် ရည်ရွယ်တည်ဆောက်ခြင်းဖြစ်သည့်အပြင် ယင်းသူရဲကောင်းများအား နောင်လာနောက်သားများက အမြဲအမှတ်ရနေစေရန်၊ မျိုးဆက်သစ်လူငယ်များ၏စိတ်ထဲတွင် နိုင်ငံတော်ကိုချစ်သည့်စိတ်နှင့် နိုင်ငံတော်အတွက် စွန့်လွှတ်စွန့်စားလိုသည့်စိတ်ဓာတ်များ ရှင်သန်ကိန်းအောင်းလာစေရန်အတွက် တည်ဆောက်ခဲ့ခြင်းဖြစ်သည်။
တပ်မတော်နေ့အထိမ်းအမှတ် သူရဲကောင်းဗိမာန်(နေပြည်တော်)ဖွင့်လှစ် | Ministry Of Information ဗိမာန် ဗိမာန်ကြီး၏ အဆောက်အဦးအတွင်း၌ အလျား၊ အနံ ၄ ပေ၊ အမြင့် ၁၂ ပေရှိ အထိမ်းအမှတ် စကျင်ကျောက်တိုင်ကြီးကို တွေ့ရှိရပြီး နံရံများ၌ နိုင်ငံတော်ကာကွယ်ရေးတာဝန်များကို ထမ်းဆောင်ရင်း အသက်စွန့်လွှတ် ပေးလှူခဲ့ရသည့် အောင်ဆန်းသူရိယဘွဲ့ ရရှိသူ ၅ ဦး၊ သီဟသူရဘွဲ့ရရှိသူ ၃၄ ဦး၊ သူရဘွဲ့ရရှိသူ ၂၇၁ ဦးနှင့် သူရဲကောင်းမှတ်တမ်းဝင်တံဆိပ်ရရှိသူ ၁၄၇၈ ဦး စုစုပေါင်း ၁၇၈၈ ဦးတို့၏ အမည်စာရင်းများကို နောင်လာနောက်သားများ အမြဲအမှတ်ရနေစေရန် အလျား ၁၂ ပေ၊ အနံ ၁၁ ပေရှိ ကြွေပြားဆိုင်းဘုတ် ၈ ချပ်ပေါ်၌ ရွှေရောင်စာလုံးများဖြင့် ထွင်းထုထားရှိသည်။
ထူးခြားသည်မှာ အောင်ဆန်းသူရိယ ဆာ့ခ်ဗဟာဒူးရွိုင်း၊ လှသောင်း၊ စောမြင့်၊ ဟရန်သီဟို၊ စသော ကျဆုံး စစ်သည်တော်သူရဲကောင်းများ သာမက စောဘရီ၊ သူရမချစ်ပို၊ ပုံချိုကျေးရွာမှ ဦးလောဖာ၊ ဦးပါလီ ကဲ့သို့သော ကျဆုံး အရပ်သားသူရဲကောင်းများကိုပါ မော်ကွန်းတင်ကမ္ပည်းရေးထိုးထား ရှိသည်။
မြန်မာမှုလက်ရာ သူရဲကောင်းဗိမာန် (နေပြည်တော်)ကို တပ်မတော်နေ့ စစ်ရေးပြအခမ်းအနား ကျင်းပရာ စစ်ရေးပြကွင်း၏ အရှေ့ဘက် ပေ ၃၀၀၀ ခန့်အကွာ အကျယ်အဝန်း ၃၈.၅ ဧကခန့်ရှိ တောင်ကုန်းပေါ်၌ ၂၀၁၆ ခုနှစ်၊ မတ် ၂၉ ရက်တွင် စတင်ပန္နက်ရိုက်၍ စကျင်ကျောက်များဖြင့် တည်ဆောက်ထားပြီး ဗိမာန်ကြီး၏အလျား၊ အနံ၊ အမြင့်မှာ ၅၄ ပေစီရှိကာ မြန်မာမှုလက်ရာ ၃၄ မျိုးဖြင့် ပုံဖော်ထုဆစ်ထားသည်။
ဗိမာန်ကြီးသို့ ဝင်လာရာလမ်းသည် အလျား ၁၆၄၆ ပေရှည်လျားပြီး လမ်း၏ ဝဲဘက်ခြမ်း၌ စတုရန်းပေ ၂၄၈၀၀ ပေခန့်ကျယ်ဝန်းသည့် ရေကန်ကြီးကို ထည့်သွင်းတည်ဆောက်ထားကာ လမ်းဘေးဝဲယာတွင် အလွန်လှပသည့် ပန်းများကို မျက်စိပသာဒဖြစ်ဖွယ်ရာ စိုက်ပျိုးထားသည်ကို မြင်တွေ့ရသည်။
အဆိုပါ ဗိမာန်ကြီး၏ အနောက်တောင်ဘက်တွင် မင်းသုံးပါးရုပ်တုနှင့် တပ်မတော်နေ့စစ်ရေးပြကွင်းကြီးကို တွေ့မြင်နိုင်သည်။
သူရဲကောင်းဗိမာန်အတွင်းရှိ အထိမ်းအမှတ်ကျောက်တိုင်ရှေ့၌ ဂုဏ်ပြုပန်းခြင်းချ၍ မြန်မာနိုင်ငံတော်အတွက် အသက်စွန့်လွှတ်ခဲ့ရသူများအား အလေးပြုရန်နေရာ ရှိသည်။
သူရဲကောင်းဗိမာန် အဆောက်အဦးအတွင်း ဂုဏ်ပြုကျောက်တိုင်ဘေး၌ ကြယ်လေးပွင့်မှ ဂုဏ်ပြုမီးညွန့်များအား စက်ခလုတ်နှိပ်ထွန်းညှိပေးရန်နေရာအား ပြုလုပ်ထားသည်။
ထင်ရှားသောဧည့်သည်များ နေ့စွဲကျော်ကြားသောဧည့်သည်နိုင်ငံသားမှတ်ချက်၂၃ မေ ၂၀၁၇ဗိုလ်ချုပ်ကြီး Michail Kostarakosဥရောပသမဂ္ဂစစ်ရေးကော်မတီဥက္ကဋ္ဌ အဖြစ်သွားရောက် ဂုဏ်ပြုပန်းခြင်းချ၍ အလေးပြု ၂ ဇွန် ၂၀၁၇ဗိုလ်ချုပ်ကြီး Fang Fenghuiတရုတ်ပြည်သူ့လွတ်မြောက်ရေးတပ်မတော်၏ ကာကွယ်ရေးဦးစီးချုပ် အဖြစ်သွားရောက် ဂုဏ်ပြုပန်းခြင်းချ၍ အလေးပြု၁၈ စက်တင်ဘာ ၂၀၁၇ဗိုလ်ချုပ်ကြီး Surapong Suwan-athတော်ဝင်ထိုင်းတပ်မတော်၏ ကာကွယ်ရေးဦးစီးချုပ် အဖြစ်သွားရောက် ဂုဏ်ပြုပန်းခြင်းချ၍ အလေးပြု၂ အောက်တိုဘာ ၂၀၁၇ဗိုလ်ချုပ်ကြီး Ngô Xuân Lịchဗီယက်နမ်ကာကွယ်ရေးဝန်ကြီး အဖြစ်သွားရောက် ဂုဏ်ပြုပန်းခြင်းချ၍ အလေးပြု၈ ဇန္နဝါရီ ၂၀၁၈ဒုဗိုလ်ချုပ်ကြီး Perry Limစင်ကာပူတပ်မတော် ကာကွယ်ရေးဦးစီးချုပ် အဖြစ်သွားရောက် ဂုဏ်ပြုပန်းခြင်းချ၍ အလေးပြု၂၀ ဇန္နဝါရီ ၂၀၁၈ဗိုလ်ချုပ်ကြီး Sergey Shoyguရုရှားဖက်ဒရေးရှင်း နိုင်ငံ၊ ကာကွယ်ရေးဝန်ကြီး အဖြစ်သွားရောက်၍ ဧည့်သည်တော် မှတ်တမ်းစာအုပ်တွင် လက်မှတ်ရေးထိုးကာ ဂုဏ်ပြု ပန်းခွေချ အလေးပြုခဲ့ ၁၅ ဇွန် ၂၀၁၈ဗိုလ်ချုပ်ကြီး Wei Fengheတရုတ်ပြည်သူ့သမ္မတနိုင်ငံ၊ ဗဟိုစစ်ကော်မရှင်အဖွဲ့ဝင်၊ နိုင်ငံတော်ကောင်စီဝင်နှင့် ကာကွယ်ရေးဝန်ကြီး အဖြစ်သွားရောက်၍ ဂုဏ်ပြုပန်းခြင်းချ၍ အလေးပြု၄ စက်တင်ဘာ ၂၀၁၈လေတပ်ဗိုလ်ချုပ်ကြီး Birender Singh Dhanoaအိန္ဒိယ လေတပ်ဦးစီးချုပ် အဖြစ်သွားရောက်၍ ဧည့်သည်တော် မှတ်တမ်းစာအုပ်တွင် လက်မှတ်ရေးထိုးကာ ဂုဏ်ပြု ပန်းခွေချ အလေးပြုခဲ့ ၁၄ ဇွန် ၂၀၁၉လေတပ်ဗိုလ်ချုပ်ကြီး Rozzano D. Briguezဖိလစ်ပိုင် လေတပ်ဦးစီးချုပ် အဖြစ်သွားရောက်၍ ဂုဏ်ပြုပန်းခြင်းချ၍ အလေးပြု ဖွင့်ချိန် သူရဲကောင်းဗိမာန် (နေပြည်တော်)အား မိဘပြည်သူ များလေ့လာနိုင်ရန်အတွက် နေ့စဉ်နံနက် ၁၀ နာရီမှ ည ၉ နာရီအထိဖွင့်လှစ်ထားရှိရာ မည်သူမဆိုအခမဲ့ဝင်ရောက်၍ အပန်းဖြေလေ့လာနိုင်သည်။
အခြားကြည့်ရန်များ အာဇာနည်ဗိမာန် ကိုးကား Category:မြန်မာနိုင်ငံရှိ ဂူဗိမာန်များ Category:နေပြည်တော်။
အညာတကဝိညတ္တိသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်ခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
သမိုင်း မြတ်စွာဘုရားသည် သာဝတ္ထိမြို့၊ ဇေတဝန်ကျောင်းတော်တွင် သီတင်းသုံးနေတော်မူ၏။
ထိုအချိန်တွင် အသျှင်ဥပနန္ဒသည် တရားဟောရာ၌ ကျွမ်းကျင်၏။
တစ်ခုသောအခါ သူဌေးသားတစ်ယောက်သည် အသျှင်ဥပနန္ဒအား “အသျှင်ဘုရား လိုရာကို အမိန့်ရှိပါ” ဟု လျှောက်၏။
ထိုအခါ “သင်ဝတ်လာသော အဝတ်နှစ်ထည်မှ တစ်ထည်ကို လှူလော့” ဟု အသျှင်ဥပနန္ဒသည် မိန့်တော်မူ၏။
ထိုအခါ သူဌေးသားသည် “အဝတ်တစ်ထည်တည်းဖြင့် သွားရန် ရှက်ဖွယ်ဖြစ်သဖြင့် အိမ်သို့ရောက်သည့်တိုင်း ဆိုင်းငံ့ပါ။
အိမ်ရောက်ပါက တစ်ထည်ကိုလည်းကောင်း၊ ဤထက်ပိုလွန်ကောင်းမြတ်သော အထည်ကိုလည်းကောင်း ပို့ပါမည်” ဟု လျှောက်၏။
ဤသို့ ဖြင့် အသျှင်ဥပနန္ဒသည်လည်း သုံးကြိမ်တိုင် အလှူခံ၏။
သူဌေးသားသည်လည်း သုံးကြိမ်တိုင် ငြင်းပယ်၏။
ထို့နောက် အသျှင်ဥပနန္ဒသည်” သင်သည် ပေးလှူချင်ယောင်ဆောင်ကာ မပေးလှူ” ဟု ဆို၏။
ထိုသို့ အတင်းအကြပ် ပြောသဖြင့် သူဌေးသားသည် အဝတ်တစ်ထည်ကို လှူကာ တစ်ထည်တည်းဖြင့် ပြန်သွား၏။
ထိုအခါ လူတို့သည် သူဌေးသားအား မေးမြန်းကြ၏။
သူဌေးသားလည်း ဖြစ်ကြောင်းကုန်စင် ပြောပြ၏။
ထိုအခါ လူတို့သည် အသျှင်ဥပနန္ဒကို ကဲ့ရဲ့ကုန်၏။
ထို့နောက် ရဟန်းတို့သည်လည်း ကဲ့ရဲ့ကုန်၏။
မြတ်စွာဘုရားထံ လျှောက်ထားကြ၏။
မြတ်စွာဘုရားသည် အသျှင်ဥပနန္ဒအား “ဟုတ်မှတ်ပါသလော” ဟု မေးမြန်း၏။
အသျှင်ဥပနန္ဒသည် “ဟုတ်မှတ်ကြောင်း” ဝန်ခံ၏။
“သင့်နှင့် ဆွေမျိုးတော်စပ်သလော” ဟု ထပ်မံမေးမြန်းရာ “မတော်စပ်ကြောင်း” ဖြေကြား၏။
ထိုအခါ မြတ်စွာဘုရားသည် အသျှင်ဥပနန္ဒအား ကဲ့ရဲ့တော်မူကာ အောက်ပါသိက္ခာပုဒ်ကို ပညတ်တော်မူ၏။
သိက္ခာပုဒ် “အကြင် ရဟန်းသည် ဆွေမျိုးမတော်စပ်သော အိမ်ရှင်ကိုသော်လည်းကောင်း၊ အိမ်ရှင်မကိုသော်လည်းကောင်း သင်္ကန်းကို တောင်းငြားအံ့။
အနုပညတ်သိက္ခာပုဒ် ထိုသို့ သိက္ခာပုဒ်ကို ပညတ်ပြီးချိန်တွင် သာကေတမြို့မှ သာဝတ္ထိသို့ ခရီးသွားကြသော ရဟန်းတို့သည် ခိုးသူတို့၏ လုယက်ခြင်းကို ခံရ၏။
သိက္ခာပုဒ်ကို ပညတ်ထားသဖြင့် အဝတ်မပါဘဲ သာဝတ္ထိသို့ သွားကာ ရဟန်းတို့ကို ရှိခိုးကြ၏။
ထိုအခါ ရဟန်းတို့သည် ထိုအဝတ်မပါသော ရဟန်းတို့အား အာဇီဝက’တက္ကတွန်း’ များဟု ထင်ကြ၏။
ထိုအခါ “မိမိတို့သည် တက္ကတွန်း မဟုတ်ပါ၊ ရဟန်းများ ဖြစ်သည်” ဟု ပြော၏။
ထိုအခါ ရဟန်းတို့သည် အသျှင်ဥပါလိအား “ထိုရဟန်းများကို မေးစိစစ်ပါလော့” ဟု ဆိုကုန်၏။
ထိုအခါ အသျှင်ဥပါလိက “ဤသူတို့သည် ရဟန်းဖြစ်ကြသည်။
သင်္ကန်းကို ပေးကြလော့” ဟု မိန့်တော်မူ၏။
ထိုအခါ အလိုနည်းသော ရဟန်းတို့သည် “ရဟန်းတို့သည် အဘယ်ကြောင့် အချည်းနှီး လာကုန်ဘိသနည်း၊ မြက်၊ သစ်ရွက်ဖြင့် ဖုံးလွှမ်း၍ လာရာသည် မဟုတ်ပါလော” ဟု ကဲ့ရဲ့၏။
ထိုအခါ မြတ်စွာဘုရားသည် “ရဟန်းတို့ ခိုးသူ အလုခံရပါက ဆွေမျိုးမတော်စပ်သော အိမ်ရှင်၊ အိမ်ရှင်မထံမှ သင်္ကန်းတောင်းခြင်းကို ခွင့်ပြု၏။
ကျောင်းတိုက်သို့ ကပ်ရောက်ကာ သံဃာ၏ ကျောင်းပိုင် သင်္ကန်းကိုသော်လည်ကောင်း၊ အပေါ်အလွှမ်းခင်းကိုသော်လည်းကောင်း၊ မြေအခင်းကိုသော်လည်းကောင်း၊ ဘုံလျိုရေ ‘အစွပ်’ကိုသော်လည်းကောင်းယူကာ ‘ပြန်ထားမည်’ ဟု နှလုံးသွင်း၍ ဝတ်ရုံခြင်းကို ခွင့်ပြု၏။
အကယ်၍ မရှိငြားအံ့ မြက်ဖြင့်သော်လည်းကောင်း သစ်ရွက်ဖြင့်သော်လည်းကောင်း ဖုံးလွှမ်းလာရမည်။
အချည်းနှီးဖြင့် မလာရ။
လာသောရဟန်းအား ဒုက္ကဋ်အာပတ်သင့်၏” ဟု မိန့်တော်မူ၏။
တောင်ဝှေးလဲတော့ ဖိုးသူတော် ထူနိုင်သည်၊ ဖိုးသူတော်လဲတော့ တောင်ဝှေး မထူနိုင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောင်ဝှေးလဲသော် ဖိုးသူတော်က ထူပေးနိုင်၍ ဖိုးသူတော်လဲသော် တောင်ဝှေးက ထူပေးခြင်း မပြုနိုင်သကဲ့သို့ မှီခိုသူဒုက္ခဖြစ်သည့်အခါ မှီခိုအားထားရာပုဂ္ဂိုလ်က အကူအညီ ပေးနိုင်သော်လည်း မှီခိုအားထားရာပုဂ္ဂိုလ် ဒုက္ခဖြစ်သည့်အခါ မှီခိုသူက အကူအညီပေးနိုင်စွမ်း မရှိချေ။
မူလရင်းမြစ် "ဘေဘီဖျားလို့ အရေးမကြီးဘူး။
ကိုဇေယျဖျားမှာသာ စိုးရိမ်ရတာ။
ဖိုးသူတော်လဲတော့ တောင်ဝှေးက မထူနိုင် ဖြစ်နေပါဦးမယ်။
" ၁၃၁၆ ဪမိန်းမ။
တိုင်း၍ရက်သည့် ပက္ကလာ မိုးရွာသည်နှင့် အခန့်သင့် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိမိကိုယ်နှင့် တိုင်း၍ ရက်ထားသကဲ့သို့သော ပက္ကလာကို မိုးရွာသည့်အချိန်နှင့် တိုက်ဆိုင်စွာ အခန့်သင့်ရသကဲ့သို့ အကြောင်းနှစ်ရပ်သည် အခန့်သင့်စွာ တိုက်တိုက်ဆိုင်ဆိုင် ဖြစ်ပေါ်သည်။
မူလရင်းမြစ် "တိုင်း၍ရက်တဲ့ပက္ကလာ၊ မိုးရွာသည်နှင့် မှာ၍ထားသည့်နှယ် အလားသင့်ဆိုသကဲ့သို့၊" [၁၁၅၂-ခန့်] ကျည်း။
"ငွေထုပ်ချင်းတူ၊ လူရွယ်ချင်းမျှ၊ အလှချင်းနတ်ဖက်၊ တိုင်း၍ရက်တဲ့ ပက္ကလာ၊ မိုးရွာသည်နှင့် အခန့်သင့်၊ အခွင့်ဆီဆိုင်၊ အတိုင်အလှည့်၊ အစပ်ဖြင့်တည့်လှပေါ့။
" [၁၂၂၅-ခန့်] ရေသည်။
တစ်ကောင်ရ ငါ့သမီးရှင်ထွေး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ငါးတစ်ကောင် ရတိုင်းရတိုင်း ငါ့သမီးရှင်ထွေးဖို့ဟု ရည်စူးသကဲ့သို့ အခွင့်အလမ်း ပေါ်လာသည့်အခါတိုင်း အခါတိုင်း တစ်ယောက်တည်းအဖို့သာ ရည်စူးသည်။
ရှေးအခါက တံငါသည်လင်မယားနှစ်ယောက်တွင် မယ်ထွေးဟုခေါ်သော အလွန်လှပချောမောသည့် သမီးတစ်ယောက်ရှိသည်။
မိခင်ဖြစ်သူသည် မယ်ထွေးအား အလွန်ချစ်မြတ်နိုးလေသည်။
ရှာဖွေရသော ငါးများကို မယ်ထွေးက လှည့်လည်ရောင်းချပေးလေသည်။
တစ်နေ့သော် တံငါသည် လင်မယား ငါးရှာထွက်ရာ အချိန်ကြာသည့်တိုင်အောင် ငါးမရရှိသဖြင့် တံငါသည်သည်စိတ်တိုနေလေသည်။
ထိုစဉ် ငါးတစ်ကောင်ကို မိလေရာ တံငါသည်မိန်းမက "ငါ့သမီး ရှင်ထွေးဈေးတင်ဖို့"ဟု အော်လိုက်သည်။
နောက်ထပ်တစ်ကောင် မိသောအခါ၌လည်း "ငါ့သမီးရှင်ထွေး ဈေးတင်ဖို့"ဟု အော်ပြန်သည်။
နောက်ထပ်တစ်ကောင်မိပြန်သောအခါလည်း "ငါ့သမီး ရှင်ထွေး ဈေးတင်ဖို့"ဟု ဆိုပြန်သတတ်။
[ပုံပြင်] ကျမ်းကိုး Category:မြန်မာစကားပုံများ။
တစ်ကျောင်းတစ်ဂါထာ တစ်ရွာတစ်ပုဒ်ဆန်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တစ်ကျောင်းနှင့်တစ်ကျောင်း ရွတ်ဆိုသော ဂါထာ၊ တစ်ရွာနှင့်တစ်ရွာ သီဆိုသော တေးသီချင်းတို့ မတူကြသကဲ့သို့ သူ့နေရာနှင့်သူ အသုံးအနှုန်း လုပ်ထုံးလုပ်နည်း ကွဲပြားသည်။
မူလရင်းမြစ် "ရှေးထုံးဟောင်းမှာကောင့်၊ တစ်ကျောင့်တစ်ဂါထာ တစ်ရွာတစ်ပုဒ်ဆန်း၊ ဧတန်းနှင့်ဧဝန်း၊ ယွန်းဆက်နှင့်စမုတ်၊" [၁၁၄၆] ရာမ၊ ဒု။
တစ်ကျောင်းတစ်ဂါထာ တစ်ရွာ တစ်ပုဒ်ဆန်းဆိုတာလိုပဲ စင်တော်သားကပဲ ဘုရား၊ သူများထက် အဆန်းကို ကြံလို့မို့ နန်းဆန်တဲ့ တီးလုံးသွားကလေးများနှင့် သားသားနားနား မိန့်တော်မူပါဘုရား။
[၁၂၆၄] မိုင်းမြန်ပြ။
၃၂၃။
တခါလာ မဲပြာပုဆိုး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တစ်ခါဝတ်လာလျှင်လည်း မဲပြာပုဆိုး နောက်တစ်ခါ ဝတ်လာလျှင်လည်း မဲပြာပုဆိုးသာ ဖြစ်သကဲ့သို့ ပြုမူပြောဆိုဖြစ်ပျက်သမျှသည် ထူးခြားဆန်းသစ်မှုမရှိဘဲ ထပ်တလဲလဲ ဖြစ်နေသည်။
မူလရင်းမြစ် "တစ်ခါလာလည်း မဲပြာပုဆိုးဆိုတဲ့ စကားမျိုးလို တစ်ခါလာလည်း သည်လိုဘဝမျိုး၊ တစ်ခါလာလည်း သည်လို ကာမဂုဏ်မျိုး၊ တစ်ဆင့်တိုးပြီး အကျိုးထူးတယ်လို့ မရှိတော့ဘူး။
"တစ်ခါလာ မဲပြာပုဆိုး ဆိုသလို အသစ်အဆန်းမပါ၊ အပ်ကြောင်းထပ်ခဲ့ကြသည်ချည်းတည်း။
" [၁၃၃၃] သွေး၊ ၃၀၃။
မြောက်ကိုရီးယား နိုင်ငံခေါင်းဆောင် ကင်ဂျုံအွန် နှင့် အမေရိကန်ပြည်ထောင်စု သမ္မတ ဒေါ်နယ်လ်ထရန့် တို့ ပထမဆုံးအကြိမ် မျက်နှာချင်းဆိုင် တွေ့ဆုံပွဲ ဖြစ်သည်။
နှစ်နိုင်ငံ ခေါင်းဆောင်များ တွေ့ဆုံပွဲကို ၂၀၁၈ ခုနှစ် ဇွန်လ ၁၂ ရက်နေ့ အင်္ဂါနေ့တွင် စင်ကာပူနိုင်ငံ စံတိုဆာကျွန်း ကပယ်လာဟိုတယ်၌ ကျင်းပသည်။
တွေ့ဆုံပွဲ၏ တရားဝင်ခေါင်းစဉ်မှာ ဖြစ်သော်လည်း နှစ်နိုင်ငံ ခေါင်းဆောင်များ၏ အမည်ကို အဖျားဆွတ်၍ ထရန့်-ကင် တွေ့ဆုံပွဲ ဟု အတိုကောက် ခေါ်ဝေါ်ကြသည်။
စင်ကာပူနိုင်ငံ ဝန်ကြီးချုပ် လီရှန်လုံး က လုံခြုံရေးနှင့် တွေ့ဆုံပွဲဆိုင်ရာ ဗာဟီရများကို စီစဉ်ဆောင်ရွက်ပေးခဲ့သည်ဟု သိရှိရသည်။
NGC 1003 သည် ပါဆီးယပ် ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး နဂါးငွေ့တန်း ဂလက်ဆီမှ အလင်းနှစ် ၂၈ မီလီယံကွာဝေးသောအရပ်၌ တည်ရှိသည်။
ယင်းအား ၁၇၈၄ ခုနှစ်တွင် ဝီလီယံ ဟာရှယ်က ရှာဖွေတွေ့ရှိခဲ့သည်။
မင်းထီး (အင်္ဂလိပ်:Min Hti) သည် ရခိုင်ဘုရင့်နိုင်ငံတော် လေးမြို့ခေတ်တွင် မင်းတစ်ပါးဖြစ်သည်။
ကမ္ဘာပေါ်တွင် ထီးနန်းစိုးစံသက်တမ်းအရှည်ဆုံးအဖြစ် ဂင်းနစ်မှတ်တမ်းဝင် ပုဂ္ဂိုလ်ထဲတွင် ရခိုင်ဘုရင် မင်းထီး ပါဝင်သည်။
သူသည် AD ၁၂၇၉ မှ AD ၁၃၇၄ အထိ ၉၅ နှစ်တိုင်တိုင်ထီးနန်းစိုးစံခဲ့သူဖြစ်သည်။
https://www.guinnessworldrecords.com/world-records/longest-ever-reigns ငယ်စဉ်ဘဝ မင်းထီးသည် ၁၂၇၃ ခုနှစ်တွင် သျှင်ဘုရင် မင်းဘီလူးနှင့် မိဖုရား စောမာလာ တို့မှ ရခိုင်ပြည်နယ်၊ လောင်းကြက်မြို့တွင် မွေးဖွားခဲသည်။
မွေးရာမှာ ဘုံတန်ခိုးကြီးရွက် ကောင်းမှူများစွာကို အမတ်ပညာရှင်များက မြင်တွေ့နေရသည်။
သောကြောင့် အဖေက မနာလိုစိတ်ကြောင့် သားတော်မင်းသားကို လေးမြို့မြစ်ထဲမှာ စွတ်ထားပြီး မျှော့်ချလိုက်သည်။
သို့သော မင်းထီးကို တငါးသယ်အချိုမှ ကယ်ဆယ်ခဲပြီး။
လေးမြို့နိုင်ငံတော်၏ ဝေးကွာ‌သောနေရာသို့ ပို့လိုက်သည်။
မင်းထီးသည် ယနေ့ခေတ် ရခိုင်ပြည်နယ် ပုဏ္ဏားကျွန်းမြို့နယ် ဥရိတောင်တောင်ပေါ်ရှိ ရိုးချောင်းကျေးရွာတွင် ပုန်းကွယ်နေခဲ့ပြီး နန်းတက်ချိန်အထိ နေထိုင်ခဲ့သည်။
အုပ်ချုပ်ရေး သူထုတ်ထားသော အမိန့်တရပ်ကား “သားမကောင်းလျှင် အဖကို စီရင်ရမည်၊ သမီးမကောင်းလျှင် အမိကို၊ မယားမကောင်းလျှင် လင်ကို၊ တပည့်မကောင်းလျှင် ဆရာကို၊ ကျွန်မကောင်းလျှင် သခင်ကို စီရင်ရမည်” ဟူ၍ ဖြစ်သည်။
ထိုအမိန့်တော်ကို ရခိုင်ဘုရင် “မင်းထီး”၏ ဦးရီးတော် အနန္တဘယ အမတ်ကြီးက ရခိုင်ဘုရင် “မင်းထီး” ရင်ခွင်ပိုက်အရွယ်ကတည်းက ထုတ်ပြန်ထားခဲ့ခြင်းဖြစ်သည်။
တနေ့တွင် သူဌေးနှစ်ယောက်၏ ကျွန်များသည် အခြားသူ၏ နွားကို ခိုးယူသတ်စားကြ၏။